चिराग ने अब तक करीब चालीस लोक गीत गाए हैं और उनके तकरीबन सभी गीतों को क्षेत्रवासियों ने खुब सराहा है। चिराग ने साल 2013 में पहला गीत ‘जोऊटा-बढ़ाल का बोइर’ गाया और यह गीत इतना मशहूर हो गया कि चिराग को इसी गीत के नाम से जाना जाने लगा। यह गीत इतना लोकप्रिय हो गया कि जहाँ भी चलाया जाता लोगों के होंट अपने आप इस गीत के बोलों पर गुनगुनाने लग जाते। यहां तक कि चिराग को यह गीत लोगों की फरमाइश पर नए संगीत के साथ दोबारा रिकार्ड करना पड़ा। बस यहीं से महासुई लोक गीतों का बुझता चिराग फिर चमक उठा।